Եւ գուցէ սա չէ՞ր պատճառներէն հիմնականը, որ նորանկախ Հայաստանի Հանրապետութեան 27-ամեայ կեանքին մէջ, առաջին անգամ ըլլալով հայրենի ժողովուրդը, զանգուածաբար՝ իր երիտասարդութեամբ մասնաւորաբար, ինքն իրեն վճռակամօրէն արդէն հարց տուաւ թէ ո՞ւր կ'երթայ մեր երկիրը՝ վաշխառուական բարքով ապրող, դուրսէն պարտադրուած եւ իր հոգիին ամբողջովին խորթ արժեհամակարգով, գողական մտածելակերպով ու գործելակերպով, բռնակալական, քրէա-օլիգարխիկ իշխանական մեքենայով, որ տեւաբար ընտրակեղծիքներով ինքզինք վերարտադրելով կը թալանէր երկիրն ու անոր ընդերքը, ժողովուրդն ու անոր արժէքները, ազգն ու հայրենիքը, մղելով որ հայրենալքումն ու արտագաղթը շարունակուէին ահագնացող չափերով...: